HR
4.5.2023.
Službeni list Europske unije
L 118/13
16. stavak ATCO.C.055 zamjenjuje se sljedećim: „ATCO.C.055 Zahtjev za izdavanje posebne ovlasti ocjenjivača Kandidati za izdavanje posebne ovlasti ocjenjivača moraju: (a) najmanje dvije godine koristiti privilegije dozvole kontrolora zračnog prometa; i (b) tijekom razdoblja od 12 mjeseci koje je prethodilo podnošenju zahtjeva uspješno završiti tečaj za ocjenjivača tijekom kojega se predavalo i na odgovarajući način ocjenjivalo potrebno znanje i vještine, koristeći teorijske i praktične metode.”; 17. stavak ATCO.C.060 zamjenjuje se sljedećim: „ATCO.C.060 Valjanost posebne ovlasti ocjenjivača (a) Posebna ovlast ocjenjivača valjana je tijekom razdoblja od tri godine.
(b) Posebna ovlast ocjenjivača može se tijekom razdoblja njezine valjanosti produljiti uspješnim završetkom osposobljavanja za obnovu znanja o vještinama ocjenjivanja i o trenutnim operativnim praksama.
(c) Ako je posebna ovlast ocjenjivača istekla, može se obnoviti ako je tijekom razdoblja od 12 mjeseci koje prethodi zahtjevu za obnavljanje imatelj posebne ovlasti ocjenjivača: 1. pohađao osposobljavanje za obnovu znanja o vještinama ocjenjivanja i trenutnim operativnim praksama; i 2. uspješno prošao ocjenjivanje stručnosti za ocjenjivača, (d) U slučaju prvog izdavanja i obnavljanja razdoblje valjanosti posebne ovlasti ocjenjivača počinje najkasnije 30 dana od datuma uspješnog završetka ocjenjivanja.”; 18. stavak ATCO.D.010 zamjenjuje se sljedećim: „ATCO.D.010 Sastav inicijalnog osposobljavanja (a) Inicijalno osposobljavanje, predviđeno za kandidata za dozvolu studenta kontrolora zračnog prometa ili za izdavanje dodatnog ovlaštenja i/ili, ako je primjenjivo, posebne ovlasti ovlaštenja, sastoji se od: 1. osnovnog osposobljavanja, koje sadrži sve predmete, teme i podteme navedene u Dodatku 2.
Prilogu I.; i 2. osposobljavanja za ovlaštenje, koje sadrži sve predmete, teme i podteme za barem jedno od sljedećih ovlaštenja: i.
ovlaštenje Aerodromska kontrola – ADC, definirano u Dodatku 3.
Prilogu I.;
ii. ovlaštenje Prilazna proceduralna kontrola – APP, definirano u Dodatku 4.
Prilogu I.; iii. ovlaštenje Oblasna proceduralna kontrola – ACP, definirano u Dodatku 5.
Prilogu I.; iv. ovlaštenje Prilazna nadzorna kontrola – APS, definirano u Dodatku 6.
Prilogu I.; v. ovlaštenje Oblasna nadzorna kontrola – ACS, definirano u Dodatku 7.
Prilogu I. (b) Osposobljavanje predviđeno za stjecanje dodatnog ovlaštenja sastoji se od predmeta, tema i podtema primjenjivih na najmanje jedno od ovlaštenja utvrđenih u točki (a) podtočki 2.
(c) Osposobljavanje predviđeno za ponovnu aktivaciju ovlaštenja nakon neuspjeha u prolasku kroz ocjenjivanje prethodne stručnosti u skladu sa stavkom ATCO.B.010 točkom (b) prilagođava se prema rezultatu tog ocjenjivanja.
(d) Osposobljavanje predviđeno za posebnu ovlast ovlaštenja sastoji se od predmeta, tema i podtema koje je pripremila organizacija za osposobljavanje i koji su odobreni kao dio tečaja osposobljavanja.
(e) Osnovno osposobljavanje i/ili osposobljavanje za ovlaštenje može se dopuniti predmetima, temama i podtemama koji su dodatni ili specifični za okruženje funkcionalnog bloka zračnog prostora (FAB) ili za nacionalno okruženje.”;